Si Elbert Olaso Baeta (namundag sa Syudad nin Iriga, Camarines Sur) sarong kagubay na Bikolanong parasurat nin mga rawitdawit sa tataramon Rinconada Bikol, Bikol Sentral asin Filipino. Sarô siyang paratukdô sa Central Bicol State University of Agriculture (CBSUA) sa Pili, Camarines Sur. Nagkua siya nin units sa Master in Language & Lit. sa Ateneo de Naga University sa Syudad nin Naga asin ngunyan nagpapadagus kan saiyang Master of Arts in Literature sa Unibersidad kan Santo Tomas sa Manila bilang sarong iskolar kan Commission on Higher Education.